stanford-oval/wikipedia huggingface dataset:
פסל זאוס באולימפיה

| --- | --- |

שיחזור של הפסל מ-1572, על ידי פיליפ גייל
 מידע כללי
 פַּסל:  פידיאס 
 תאריך יצירה:  שנות ה־30 של המאה ה־5 לפנה״ס 
 טכניקה וחומרים:  עץ, הובנה, זהב, שנהב 
 ממדים בס"מ
 גובה:  12 מ' 
 נתונים על היצירה
 מיקום:  מקדש זאוס באולימפיה
 קואורדינטות:  37°38′16″N 21°37′48″E﻿ / ﻿37.637861111111°N 21.63°E﻿ / 37.637861111111; 21.63
 
פסל זאוס באולימפיה היה אחד משבעת פלאי תבל של העולם העתיק. את הפסל פיסל פידיאס בערך בשנת 435 לפנה"ס והוא עמד במקדש זאוס באולימפיה. הפסל היה בגובה 12 מטרים ותיאר את זאוס המעוטר בכתר העשוי מעלי זית יושב על כס מלכות, ביד שמאל הוא אוחז בשרביט שבקצהו נמצא עיט שנחשב כסמלו של זאוס ועל כף ידו הימנית ניצב פסל קטן של ניקה, אלת הניצחון.
גופו של זאוס היה מצופה שנהב ובגדיו היו עשויים מזהב, לאחר השלמת הפסל הוא קושט באבני חן, כסף, אמייל, זכוכית ונצבע. לפי האגדה, שלח האל זאוס ממרומי האולימפוס כדור - רעם ביום השלמת הפסל, לאות שביעות רצונו ממעשה ידיו המפואר של פידיאס.
ביום הראשון של המשחקים האולימפיים נשבעו לפני הפסל האתלטים והמשתתפים האחרים במשחקים לא להפר את כללי התחרות. כמו כן הם הקריבו חזיר בר לזאוס.
לאחר שהקיסר תאודוסיוס הראשון אסר על קיום המשחקים האולימפיים בשנת 394 הפסל הועבר לקונסטנטינופול והושמד כתוצאה מדלקה שפרצה בשנת 475.
לפסל הייתה השפעה גדולה על תחום הפיסול, בעולם העתיק הוא הפך לאב טיפוס לייצוג אלים בפסלים, גם בעידן המודרני הוא המשיך להשפיע על הפיסול כגון פסלו של נשיא ארצות הברית אברהם לינקולן שמוצב באנדרטת לינקולן.
יוסף קופרמן

| --- | --- |

יוסף קופרמן, סגן מושל יפו, מקבל אות חבר מסדר האימפריה מהנציב העליון מקמייקל ירושלים 1944
 לידה:  14 באפריל 1898 זכרון יעקב, האימפריה העות'מאנית 
 פטירה:  20 במאי 1971 (בגיל 73) תל אביב-יפו, ישראל 
 מדינה:  ישראל 
 מקום קבורה:  זכרון יעקב 
 
יוסף קופרמן, צוער בקורס קצינים של המשטרה הבריטית
איסמעליה 1920
קיברם של רבקה ויוסף קופרמן בבית הקברות של זכרון יעקב
חתונת רבקה ויוסף קופרמן, זכרון יעקב
1921 - קבלת פנים חגיגית לגברים יהודים וערבים
ביקור הנציב העליון הרברט פלומר ביער חדרה
חורף 1927
מימין: צבי הנרי פרנק (פקיד הברון), יוסף קופרמן (קצין המחוז), אברמסון (מושל חיפה). פלומר במרכז עם שפם לבן
הנציב העליון ארתור ווקופ בטקס הכרזה במכון וולקני ברחובות
קצין המחוז יוסף קופרמן ראשון מימין, ולשמאלו: חיים ויצמן, ווקופ, וולקני, יצחק מגזניק, ארתור רופין
קופרמן עם הנציב העליון ארתור ווקופ
שנות ה-40
קופרמן על בימת הכבוד בתל אביב במסע הלוויה של הצנחנים חביבה רייק ורפאל רייס לקבורה בהר הרצל
1952
קופרמן בעיריית חולון, עם ראשי ערים מהמחנה האזרחי, פנחס אילון, יוסף ספיר וחיים אריאב
(1959 משוער)
יוסף קופרמן (14 באפריל 1898 - 20 במאי 1971) מילא מגוון של תפקידים במשטרת המנדט ובשלטונות המנדט הבריטי ואף הגיע לתפקיד הממשלתי הגבוה ביותר (סגן מושל). לאחר קום המדינה שירת בתפקידים בכירים במשרד הפנים.
קורות חיים > ילדות ונעורים

יוסף קופרמן נולד בזכרון יעקב לאליעזר קופרמן ופרידה לבית פינצי (ביתם של יצחק פינצי ושרה עבו). אביו עלה ארצה מהעיר גאלאץ שברומניה במסגרת העלייה הראשונה והיה ממייסדי זכרון יעקב בעוד שאמו הייתה בת למשפחה ותיקה בארץ. להוריו היו ארבעה בנים ושתי בנות, יוסף היה הבן השלישי.
למד בבית הספר העממי בזכרון יעקב וב-1910 נשלח ללמוד במחלקה לציור ופיסול בבית הספר של כי"ח בירושלים שם הצטיין בלימודיו והובטחה לו מלגת לימוד בבית ספר גבוה לאמנות בפריס. התוכנית השתבשה עם פרוץ מלחמת העולם הראשונה ב-1914 וקופרמן נאלץ לשוב לעבודת האדמה בזכרון יעקב לאחר שאחיו הגדול, אברהם משה קופרמן, שהיה חבר בארגון הגדעונים התגייס לצבא העות'מאני.
קורות חיים > בשירות משטרת המנדט

ב-1918 כבשו הבריטים את זכרון יעקב וקופרמן התנדב למשטרת המנדט. כעבור כחודשיים נשלח לקורס קצינים של 14 חודש באיסמעליה שיועד להכשרת נתינים מקומיים (נייטיבס), מרחבי מושבות האימפריה הבריטית, לשירות ציבורי (בקורס השתתף גם חברו של קופרמן גרו גרא).
ב-1920, עם סיום הקורס, מונה על ידי סר רונלד סטורס למפקד תחנת המשטרה של זכרון יעקב.
בראש המשטרה עומד כאן צעיר מבני המושבה, שנשלח מטעם הממשלה לב"ס צבאי במצרים ושב בתור מפקד צבא. לפקודתו עומדים עתה עשרים שוטרים יהודים. חציים רגלים, וחצים פרשים, ושני שוטרים ערבים. מלבד אלה יש עוד כאן שוטרים אנגלים ומצרים אחדים...הצעיר הוא יוסף קופרמן והשוטרים מבני המושבה הם ישראל ברקוביץ, משה קרופיק, אהרון הרשקוביץ, אדם קופמן, הם דור שני, בני ראשונים
במהלך שרותו היה קופרמן מעורב במספר אירועים דרמטיים ובהם המרדף אחרי השודד המרצח עבדול האדי איל גיח'ח שנחשד ברצח שבעה שוטרים, בהם שוטר יהודי. לאחר מרדף ממושך נהרג גיח'ח במערה באזור ואדי עארה.
קורות חיים > בשירות ממשלת המנדט

ב-1920 הוחלף המשטר הצבאי בממשל אזרחי וקופרמן סופח לשירות האזרחי במחוז חיפה והתמנה לקצין מחוז שומרון, שמרכזו בתחנה בזכרון יעקב.
ב-1924 הועבר קופרמן לחיפה ומונה כקצין מחוז במשרדי המושל המחוזי.
ב-תחילת 1928 הועבר לתפקיד במשרד מנהל המיסים במחוז צפון אך הוחזר לאחר 7 חודשים (ב-15 באוקטובר) למשרתו בחיפה.
ב-1929 נשלח לצפת כמושל העיר מטעם הבריטים אולם כהונה זו נמשכה רק שישה שבועות. באוגוסט החלו מאורעות תרפ"ט וקופרמן נחשד בחוסר אובייקטיביות על ידי שני הצדדים: הערבים חשדו בו במעורבות יתר לטובת היהודים והיהודים האשימו אותו בזלת יד במניעת הפרעות. מחשש לנקמת דם (על הריגת השודד בואדי עארה) הועבר קופרמן למושבות הדרום במחוז יפו.
ב-1930 הועבר קופרמן ליפו ומונה לקצין מחוז למושבות העבריות (District Commissioner's Officers Southern District Jaffa) ועבר עם משפחתו לשדרות רוטשילד 89. בתפקידו זה פעל לקידום היישובים ולתכנון עירוני כולל במחוז מרכז (בין ראשון לציון והרצליה). עם מינוי של ארתור ווקופ ב-1931 לנציב העליון היה בין מארחיו בביקורו בנס ציונה. עבודתו זו זכתה להערכה רבה מצד ראשי המושבות.
ב-1946 קודם קופרמן למשרת "סגן מושל מחוז לוד". ב-22 בספטמבר 1946 צוין האירוע בישיבת מועצה של עיריית פתח תקווה וראש העיר יוסף ספיר שלח את ברכתו וציין שהוא ראוי להיות 'מושל מדינת היהודים'.
קורות חיים > בשירות מדינת ישראל

עם הקמת מדינת ישראל מונה קופרמן כממונה על מחוז תל אביב במשרד הפנים כשבאחריותו ערים כמו תל אביב-יפו, בני ברק, הרצליה, כפר סבא, פתח תקווה וחולון.
ב-1963 פרש קופרמן לגמלאות והוחלף על ידי סגנו דן ברוידס.
משפחתו

ב-1921 נשא קופרמן לאישה את רבקה בת רוזה ורפאל קוהן ששירת כמינהלן הראשי של יק"א והברון רוטשילד בזכרון יעקב. האירוסין נערכו בחודש סיוון ומסיבת החתונה נערכה בחיפה בחודש ספטמבר. לאירוע הוזמנו נכבדים ערבים רבים.
ב-1957 נכווה בכל גופו כשניסה להרחיק רכב בוער מקרבת אנשים.
קופרמן נפטר בתל אביב ב-1971 והובא לקבורה בבית העלמין של זכרון יעקב. רעייתו רבקה נפטרה בשנת 1990 ונטמנה לצידו. בתם היחידה צפרירה קופרמן (1925–2013) חייתה בתל אביב.
מורשת

ב-2016 הציג מוזיאון העלייה הראשונה בזכרון יעקב תערוכה בשם "נאמנות כפולה" שמציגה את פועלו של קופרמן ואת הסיפור על בן המושבה שעשה חיל בשרות המנדט, לצד קשר הדוק עם גורמים ביישוב היהודי.
עיטורים

ב-1942 הוענקה לקופרמן, לרגל יום ההולדת של המלך ג'ורג' השישי, חברות כבוד ב"ברית המצוינת ביותר של הקיסרות הבריטית (המחלקה האזרחית)".
ב-17 בינואר 1944 הוענק לקופרמן עיטור מסדר האימפריה הבריטית על הצטיינות בשירות האימפריה הבריטית. הטקס נערך בארמון הנציב בירושלים והאות הוענק על ידי הנציב העליון הרולד מקמייקל.
אות כבוד לבן מושבתנו קצין מושבות הדרום זכה לאות כבוד והצטיינות מהוד מלכותו מלך בריטניה
.
קונפליקט הנאמנות הכפולה

בשלושים השנים בהם שירת קופרמן בממשל הבריטי (1918–1948) הוא הצליח, מצד אחד, לקיים נאמנות מוחלטת למנדט (שם נחשב ל-"Civil Servent" נאמן) ומצד שני שיתף פעולה עם גורמים מרכזיים ביישוב היהודי (בכירי היישוב, אנשי ההגנה והמחתרות).
לקריאה נוספת

אריה סמסונוב, זכרון יעקב פרשת דברי ימיה תרמ"ב-תש"ב, 1943,עמ' 416
אפרת אביטל, יורם פוגל, נאמנות כפולה, על חבל דק בין מתיישבים לממשל, סיפורם של רפאל קוהן, בא כוח הברון רוטשילד ויוסף קופרמן, סגן מושל בממשלת המנדט. קטלוג לתערוכה במוזיאון העלייה הראשונה 2016
בן שחר, יוסף קופרמן פורש לפנסיה, חרות, 10.6.63
שמעון סאמט, "יוסף קופרמן פרש מן השרות", הארץ, 4.6.1963
ד"ר יוסף צ'רני, "יוסף קופרמן, מושל במדינת היהודים", 2010 [לא פורסם]
אהרון כפיר, ארגון וניהול - עיצוב ושינוי, צ'ריקובר, תל אביב, 1977
נתן שור, תולדות צפת, עם עובד דביר, תל אביב, 1983
רשומות, ילקוט הפרסומים, 152, כ"ט אדר ב' תשי"א, 6.4.1951, עמ' 847
הערות שוליים

↑  דודו מצד האם, אברהם משה פינצי, היה סגן הקונסול הבריטי בעכו בשנת 1839, בעת ביקורו של  משה מונטיפיורי, (י' הגדרתי, עיתון הבוקר 1963)
↑  הסיפור בהרחבה בספרו של אלכסנדר צוקרמן "עמק הנחשים", זכרון יעקב, 2005, עמ' 35-36
↑  חלופי גברא בממשלת המחוז, דואר היום, 7 בספטמבר 1928
↑  יעקב שפירא, דואר היום 9.9.1929: "יפורסם לגנאי גם קופרמן, המושל של צפת, אשר לא פעל מאומה להפסיק את השוד ברובע היהודים".
↑  הנציב העליון בפרדסי נס ציונה, דואר היום, 1 בדצמבר 1931
↑  ראשי המושבות מברכים את קצין המחוז מר קופרמן, הַבֹּקֶר, 2 ביולי 1940
↑  מר יוסף קופרמן - סגן מושל מחוז "לוד", הַבֹּקֶר, 20 בספטמבר 1946
↑  ירמיהו בוקסר, עלייתו של בן הארץ - ברכה ליוסף קופרמן, הַבֹּקֶר, 24 בספטמבר 1946
↑  משרה זו הייתה הדרגה הבכירה ביותר שיכול היה תושב הארץ למלא במינהל המחוזות
↑  ארכיון העיר פתח תקווה, פרוטוקול מועצת עיריית פתח תקווה, 22 אוגוסט 1946
↑  אישים ומוסדות, הצופה, 1 במאי 1963
↑  אותות כבוד לפקידים בארץ ישראל, דבר, 14 ביוני 1942
↑  בחברה ובמשפחה, הַבֹּקֶר, 18 בינואר 1944
↑  בראיון אישי עם שמחה (סמק) פיש, איש הפלי"ם, (2016), הוא מספר איך קופרמן מסר ללוחמים חבילה של סרטיפיקטים ריקים כדי להוריד מעפילים בחוף תל אביב. מתועד בסרט בתערוכה 'נאמנות כפולה'
↑  כשביקשה בתו היחידה צפרירה להתגייס להגנה היא נתקלה בסירוב עיקש, כדי לא להחשיד את אביה בקשר כלשהו לארגון
| --- | --- |
בקרת זהויות :  NLI: 987007574170705171  ISNI: 0000 0004 9772 1188  LCCN: no2016143117  VIAF: 161147266917335482564   WorldCat (עם VIAF): 161147266917335482564
ג'ק וג'יל (שיר)

איור של ג'יק וג'יל מאת ויליאם וולאס דנסלו מתוך הספר אמא אווזה
ג'ק וג'יל עם התווים המקובלים
ג'ק וג'יל (באנגלית: Jack and Jill בחלק מהגרסאות Jack and Gill) הוא שיר ילדים אנגלי פופולרי. השיר, על המנגינות והווריאציות השונות שלו, קיבל את המספר 10266 במפתח רוד לשירי עם (Roud Folk Song Index). חרף העובדה שהגרסה המוקדמת ביותר של השיר היא מהמאה ה-18, הרי שהביטוי "ג'ק וג'יל" ביחס לילד וילדה הוא קדום מאוד בתרבות האנגלית, ואף מופיע פעמיים בכתבי שייקספיר.
לשיר ישנן מספר גרסאות הכוללות מספר שונה של בתים, אולם קו העלילה זהה פחות או יותר. ילד בשם ג'ק, וילדה בשם ג'יל, אשר הם ככל הנראה אח ואחות למרות שהדבר אינו מצוין במפורש בשיר, עולים על גבעה כדי לשאוב מים מהבאר. ג'ק נופל מהגבעה ונחבל בראשו, וג'יל מתגלגלת בעקבותיו. ג'ק רץ במהירות לביתו שם אמו מטפלת בו באמצעות חומץ ונייר חום. זו הגרסה הבסיסית של השיר והמקובלת כיום, למרות שבגרסאות מסוימות ישנם בתים נוספים הממשיכים את העלילה. לדוגמה, שג'יל נכנסת בעקבות ג'ק אל הבית וצוחקת על כך, ובעקבות כך אמם מענישה אותה. יצוין כי בחיתוך העץ הראשון לשיר (משנת 1791) נראים שני ילדים ולא ילד וילדה.
השיר מתאר לכאורה אירוע סתמי ושטותי, למרות שמאוחר יותר יוחסו לו פרשנויות שונות הקושרות אותו בין היתר לאירוע מהמיתולוגיה הנורדית, לניסיון הורדת המס על נוזלים בידי צ'ארלס הראשון, מלך אנגליה אשר סוכל בידי הפרלמנט, ואף למהפכה הצרפתית (למרות שידוע כי השיר נכתב עוד לפני כן).
מלות השיר (הגרסה המקובלת)

Jack and Jill

Went up the hill

To fetch a pail of water

Jack fell down

And broke his crown,

And Jill came tumbling after
Up Jack got,

And home did trot

As fast as he could caper;

To old Dame Dob,

Who patched his nob

With vinegar and brown paper
הערות שוליים

↑  חלום ליל קיץ III:ii:460-2. עמל אהבה לשווא (V:ii:874–5).
| --- | --- |
בקרת זהויות :  MusicBrainz work: 81357e38-35ed-4694-a449-1e30cf7c219a 
ערך זה הוא קצרמרבנושא תרבות. אתם מוזמנים לתרום לוויקיפדיה ו.
התרנגולת הקטנה והחכמה

| --- | --- |
כרזת הסרט
כרזת הסרט
 מבוסס על:  התרנגולת האדומה הקטנה
 בימוי:  וילפרד ג'קסון
 הופק בידי:  וולט דיסני
 מדבבים:  פלורנס גיל, קלרנס נאש, פורב פולן
 מוזיקה:  לי הרליין
 אנימטור:  ארצ'י רובין, קלייד ג'רונימי, ארט באביט, אוגו ד'אורסי, לואי שמיט, פרנצ'י דה טרמודן, וולפגנג ריית'רמן, דיק הומר
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  יונייטד ארטיסטס
 הקרנת בכורה:  9 ביוני 1934  המנדט הבריטי (המנדט הבריטי) 26 באוקטובר 1935
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 סרט קודם:  הזאב הגדול והרע
 סרט הבא:  העכבר המעופף
 דף הסרט ב־IMDb
התרנגולת הקטנה והחכמה (נקרא בהפצתו המקורית בארץ תרנגולת חרוצה, באנגלית: The Wise Little Hen) הוא סרט הנפשה מסדרת סימפוניות טיפשיות של וולט דיסני שיצא בשנת 1934. הסרט, שמבוסס על הסיפור התרנגולת האדומה הקטנה, מציג את הופעת הבכורה של דונלד דאק.
אף על פי שחברת ההפצה יונייטד ארטיסטס בחרה את 9 ביוני 1934 כתאריך שחרור הסרט, הוא למעשה הוצג לראשונה ב-3 במאי 1934 בבית הקולנוע "Carthay Circle" שבלוס אנג'לס עבור מופע צדקה, בעוד שהוא קיבל מאוחר יותר את הצגת הבכורה הרשמית שלו ב-7 ביוני ברדיו סיטי מיוזיק הול בעיר ניו יורק. את ההנפשה יצרו האומנים ארט באביט, דיק הומר, קלייד ג'רונימי, לואי שמיט ופרנצ'י דה טרמודן (בסיוע של קבוצת אנימטורים זוטרים בראשותו של בן שרפסטין). הסיפור הועבד לרצועת קומיקס על ידי טד אוסבורן ואל טאלייפרו, והיה להופעתו הראשונה של דונלד דאק בקומיקס של דיסני.
הסרט הקצר הזה עלה בדיסני+ לכבוד השקתה בישראל ב-16 ביוני 2022.
תקציר העלילה

במרכז העלילה תרנגולת קטנה וחכמה המחפשת מישהו שיעזור לה לזרוע את צמחי התירס שלה. "פטר החזיר" ו"דונלד דאק" טענו כי יש להם כאב בטן כדי להתחמק מהמטלה. כך התרנגולת נאלצת לשתול אותם בעצמה בסיוע של אפרוחיה.
כאשר מגיע העת לקצור את התירס, פטר ודונלד שבים וטוענים כי כואבת להם הבטן, אך בשונה מהפעם הקודמת, התרנגולת מבחינה בהונאה. היא מחליטה להכין מגוון מאכלים מהתירס, והולכת אל פטר ודונלד, אך עוד לפני שהיא מספיקה להגיד להם על המאכלים, הם מזייפים כאב בטן נוסף, וברגע שהיא מציינת כי הביאה אותם עבורם, באורח פלא הם מתחילים להרגיש טוב יותר. התרנגולת מחליטה ללמד אותם לקח, ובמקום את אחד ממאכליה, היא נותנת להם לבלוע שמן קיק, כביכול כדי לסייע לכאב הבטן שלהם.
דמויות ומדבבים

התרנגולת הקטנה והחכמה - פלורנס גיל
דונלד דאק, פטר החזיר - קלרנס נאש
אפרוחים - פורב פולן
הערות שוליים

1 2  "Happy Birthday Donald Duck! Walt Disney's "The Wise Little Hen" (1934) |". Cartoon Research. נבדק ב-14 במרץ 2018. {{cite web}}:  (עזרה)
1 2  Kaufman, J.B. (8 ביוני 2020). "When's Your Birthday?". Cartoon Research. נבדק ב-26 בספטמבר 2020. {{cite web}}:  (עזרה)
↑  "עדן" תל-אביב, הארץ, 25 באוקטובר 1935
↑  Lenburg, Jeff (1999). The Encyclopedia of Animated Cartoons. Checkmark Books. pp. 74–76. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  Merritt, Russell; Kaufman, J. B. (2016). Walt Disney's Silly Symphonies: A Companion to the Classic Cartoon Series (2nd ed.). Glendale, CA: Disney Editions. pp. 148–149. ISBN 978-1-4847-5132-9.
↑  Malone, Patrick A. "The Wise Little Hen". The Encyclopedia of Disney Animated Shorts. אורכב מ-המקור ב-26 ביולי 2011. {{cite encyclopedia}}:  (עזרה)
↑  Duvall, Earl; Taliaferro, Al; Osborne, Ted; De Maris, Merrill (2016). Silly Symphonies: The Complete Disney Classics, vol 1. San Diego: IDW Publishing. ISBN 978-1631405587.
כוכבי הצפון

| --- | --- |
 מגרש ביתי אצטדיון טוטו
 (5,000 מושבים)
 עכו ישראל ישראל
 תאריך ייסוד:  2010
 ליגה:  ליגת הפוטבול הישראלית
 בית:  צפון
 מאמן:  רועי זיו, אושרי כהן
 תלבושת
 מדי הקבוצה
 roeiziv.wixsite.com/nstars
 
לוגו משני
כוכבי הצפון (באנגלית: Northern Stars) היא קבוצת פוטבול ישראלית מעכו המשחקת בליגת הפוטבול הישראלית.
הקבוצה החלה את פעילותה בתחילת שנת 2011 והצטרפה לליגת הפוטבול הישראלית בעונת 2011-2012. הקבוצה אינה משויכת לעיר מסוימת. למרות שמרבית חבריה ושני מקימיה מנהריה, מהות הקבוצה וסיבת הקמתה היו להוות בית לפוטבול עבור כל אזור הצפון.
הקבוצה הייתה לקבוצה התשיעית בליגת הפוטבול הישראלית. לאחר הצטרפותה, הצטרפה קבוצה נוספת לליגה, 'פתח תקווה טרופרס' שהביאה את סך הקבוצות בעונת 2012 ל-10 קבוצות פעילות.
בשנת 2013 הצטרפה קבוצה נוספת לליגה, 'רחובות סילברבאקס' וסך הקבוצות הפעילות בליגה עומד כעת על 11 קבוצות.
בעבר הליגה הייתה מחולקת למחוזות צפון ודרום, אך השנה הליגה פועלת תחת מתכונת של מחוז אחד.
הקמה

מקימי הקבוצה הם: רועי זיו ושי בן-דוד, שחקני עבר בקבוצת הפוטבול של חיפה אנדרדוגס, שהחליטו לפרוש מן הקבוצה ולפתח קבוצת פוטבול נוספת בצפון. השניים החלו בגיוס נוער מנהריה והסביבה ואימנו אותם חודשים כהכנה לליגה. בשנתה הראשונה בליגה, הקבוצה הייתה תחת שרביט אימונו של קוסטה סטויליארסקי, עולה מאוקראינה בעל עבר בפוטבול בחו"ל.
בשנתה הראשונה של הקבוצה, סיימה את העונה עם ניצחון אחד.
צבעי הקבוצה

מדי הקבוצה הם בצבעים ירוק ולבן. הבחירה בצבע הירוק נעשתה מכיוון שהדבר שהכי מסמל את אזור הצפון הוא הצבע הירוק השולט בכל האזור.
עונות עבר

בשתי העונות מאז הקמתה, קבוצת כוכבי הצפון סיימה עם ניצחון אחד. בשנתה הראשונה ניצחה את פתח תקווה ובשנה השנייה ניצחה במחזור הפתיחה את הקבוצה מרחובות במשחק גשום ובוצי.
בעונה השלישית הקבוצה יצאה לתקופת פגרה לצורך אימונים.
סגל

בהתאם לסיבת הקמתה, שחקני הקבוצה מגיעים מאזורים שונים בצפון, מקריית שמונה בצפון ועד חיפה בדרום.
סגל הקבוצה מונה צעירים רבים והיא מבין הקבוצות עם הסגל הצעיר ביותר בליגה.
סגל האימון וניהול הקבוצה מורכב מהאנשים הבאים:
מאמן הקבוצה - רועי זיו, מאמן את הקבוצה זו השנה השנייה. בעל ניסיון של 15 שנים בפוטבול בישראל, החל את דרכו בספורט שנים טרם להקמת הליגה.
מאמן התקפה - אושרי כהן. שחקן הקבוצה לשעבר אשר פרש והחליט לתרום לקבוצה מחוץ לקווים.
עוזר מאמן לבקרת איכות - בוריס איבינדר. בדומה לכהן, גם איבינדר הוא שחקן לשעבר אשר החליט לפרוש ממשחק פעיל ולעזור לקבוצה בצורה מקצועית.
מנהל הקבוצה - עו"ד מיכאל בבלי.
טבלת עונות

| עונה | מאזן | פלייאוף |
| --- | --- | --- |
| 2011-2012 | 1-9 | לא העפילה |
| 2012-2013 | 1-9 | לא העפילה |
| 2013-2014 | 1-8 | לא העפילה |
| 3 | 3-26 |  |
חסות

נכון להיום, הקבוצה פועלת ללא נותן חסות רשמי, אלא על תרומות אישיות.
הקבוצה מחפשת נותני חסויות ועסקים לשיתופי פעולה.
יוסי לוי (קצין)

| --- | --- |
תא"ל יוסי לוי, 1990
תא"ל יוסי לוי, 1990
 לידה:  9 באפריל 1948 (בן 76) כ״ט באדר ב' ה'תש״ח
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד פלגת הנחתות בזירת ים סוף  מפקד בית הספר לחובלים  מפקד בסיס אשדוד  מפקד שייטת ספינות הטילים  מפקד בסיס חיפה  ראש מספן הים  סגן מפקד חיל הים  נספח צה"ל בצ'ילה
 פעולות ומבצעים
   מלחמת ההתשה   מלחמת יום הכיפורים   מלחמת לבנון הראשונה
 תפקידים אזרחיים
 סמנכ"ל מינהל מקרקעי ישראל, סמנכ"ל בחברת אורביט
 
יוסי לוי (נולד ב-9 באפריל 1948) הוא קצין צה"ל במילואים בדרגת תת-אלוף, כיהן כסגן מפקד חיל הים.
התגייס לצה"ל וסיים ב-1969 קורס חובלים. שירת בשייטת הנחתות ובמלחמת יום הכיפורים פיקד על הנחתת אח"י בת שבע ועל פלגת נחתות הטנקים בזירת ים סוף. בהמשך שירותו הצבאי פיקד על בית הספר לחובלים ושימש מפקד בסיס אשדוד. ב-1987 מונה למפקד שייטת ספינות הטילים, פיקד על השייטת במהלך מבצע הצגת תכלית להריגת אבו ג'יהאד ובמהלך תפיסת ספינת המחבלים "אנג'ל" במהלך אימון השייטת בים האדריאטי. לאחר מכן פיקד על בסיס חיפה וכיהן כסגן מפקד חיל הים בתקופתו של עמי אילון. כמו כן שירת כנספח צה"ל בצ'ילה.
לאחר שחרורו כיהן כמנכ"ל מִנְהֶלֶת שנת 2000 שעסקה בהיערכות לקראת הגברת התיירות שנצפתה לשנת 2000 לספירת הנוצרים. כיהן כסמנכ"ל בכיר למינהל ומשאבי אנוש במינהל מקרקעי ישראל, ב-2004 מונה למנכ"ל עיריית נתניה תפקיד בו כיהן במשך מספר חודשים עד התפטרותו. לאחר מכן שימש סמנכ"ל בכיר בקבוצת אורביט.
לוי בעל תואר ראשון בהיסטוריה באוניברסיטת חיפה, ובוגר מכללת המלחמה של צי ארצות הברית. נשוי ואב לשלושה.
הערות שוליים

↑  אביגדור קהלני, אני נשבע לך, כתר הוצאה לאור, משרד הביטחון – ההוצאה לאור, 2004, עמ' 203-206
↑  אביבה קרול, ‏תא"ל (מיל.) יוסי לוי מונה למנכ"ל מנהלת שנת 2000, באתר גלובס, 5 באפריל 1998
קטינו מובלי

| --- | --- |

מובלי בשנת 2017
 לידה:  1 בספטמבר 1975 (בן 49) פילדלפיה שבפנסילבניה, ארצות הברית
 עמדה:  קלע
 גובה:  1.93 מטר
 מכללה:  אוניברסיטת רוד איילנד
 דראפט:  בחירה מספר 41, 1998 יוסטון רוקטס
 קבוצות כשחקן
 1998–2004   2004–2005   2005   2005–2008:  יוסטון רוקטס   אורלנדו מג'יק   סקרמנטו קינגס   לוס אנג'לס קליפרס
 הישגים כשחקן
 חמישיית הרוקיז השנייה של העונה (1999)
קטינו רשון מובלי (באנגלית: Cuttino Rashawn Mobley; נולד ב-1 בספטמבר 1975) הוא כדורסלן עבר אמריקאי, ששיחק בליגת ה-NBA בין השנים 1998–2008. במהלך עונת 2008/2009 אובחן כסובל מקרדיומיופתיה היפרטרופית, ופרש ממשחק בגיל 33. ממוצעיו הכוללים ב-NBA הם 16.0 נקודות, 3.9 ריבאונדים ו-2.7 אסיסטים למשחק.
נעורים ומכללות

מובלי נולד וגדל בעיר פילדלפיה שבפנסילבניה, ובשנתו האחרונה בתיכון עבר ללמוד בתיכון פרטי בפיטספילד, מיין. בין השנים 1994–1998 למד באוניברסיטת רוד איילנד ושיחק בקבוצת הכדורסל שלה, אותה הוביל בשנת 1998 לשלב רבע גמר אליפות המכללות ("Elite Eight"), לראשונה בתולדותיה. באותה עונה קלע 17.2 נקודות בממוצע למשחק וזכה בתואר "שחקן העונה של מחוז Atlantic 10".
קריירה מקצועית

מובלי נבחר על ידי קבוצת יוסטון רוקטס בבחירה ה-41 של דראפט ה-NBA לשנת 1998. במהלך עונת הרוקי שלו הפך לשחקן חמישייה קבוע, לצד שחקני היכל התהילה האקים אולאג'ואן, סקוטי פיפן וצ'ארלס בארקלי, ונבחר לחמישיית הרוקיז השנייה של העונה לאחר שקלע 9.9 נקודות בממוצע למשחק. בעונתו השנייה שימש כמחליף, אך שיפר את תפוקתו ל-15.8 נקודות למשחק וסיים במקום השני בהצבעות לתואר השחקן השישי של העונה (אחרי רודני רוג'רס). בארבע העונות הבאות יצר עם הרכז סטיב פרנסיס קו אחורי צעיר ומבטיח, אך הרוקטס כקבוצה התקשתה להציג שיפור ודשדשה במרכז טבלת הליגה. עונת השיא של מובלי בקבוצה הייתה 2001/2002 בה קלע 21.2 נקודות למשחק ב-39.5% קליעה מהשלוש.
לקראת עונת 2004/2005 נשלח מובלי בטרייד לאורלנדו מג'יק, יחד עם פרנסיס וקלווין קייטו, בתמורה לטרייסי מקגריידי, ג'וואן הווארד וטיירון לו. לאחר 23 משחקים בלבד באורלנדו הועבר בטרייד נוסף לסקרמנטו קינגס, בתמורה לדאג כריסטי. עד סוף העונה המשיך להציג יכולת טובה בסקרמנטו, עם 17.8 נקודות למשחק, אך הקינגס העבירו את כוכב הקבוצה כריס ובר והפסידו בסיבוב הפלייאוף הראשון מול סיאטל סופרסוניקס.
בקיץ 2005 חתם מובלי על חוזה ל-5 עונות בלוס אנג'לס קליפרס, בסך כ-42 מיליון דולר. בעונת 2005/2006 השלים בקליפרס חמישייה פותחת חזקה לצד אלטון ברנד, סם קאסל, קורי מגטי וכריס קיימן, אשר הובילה את הקבוצה לפלייאוף ה-NBA לראשונה מזה 9 עונות. בסיבוב הראשון גברו הקליפרס על דנוור נאגטס בתוצאה 4–1 ובכך העפילו לסיבוב השני לראשונה מאז עונת 1975/1976, ולראשונה בקריירה של מובלי. בסיבוב השני הודחו מול פיניקס סאנס בתוצאה 3–4, ובשתי העונות הבאות כשלו להעפיל שוב לפלייאוף.
לאחר 11 משחקים בעונת 2008/2009 נשלח מובלי בטרייד לניו יורק ניקס, יחד עם טים תומאס, בתמורה לזאק רנדולף ומארדי קולינס. בבדיקות הכושר הגופני של מובלי בניו יורק התגלו כשלים בתפקוד הלב, אשר אובחנו בהמשך כקרדיומיופתיה היפרטרופית, אותה מחלה אשר הביאה למותו הפתאומי של שחקן בוסטון סלטיקס לשעבר רג'י לואיס בשנת 1993. בעקבות גילוי המחלה הודיע מובלי על פרישה ממשחק ב-10 בדצמבר 2008, בטרם שיחק במדי הניקס.
בשנת 2017 חזר לשחק כדורסל מקצועי כשהשתתף בליגת BIG3, המיועדת לשחקני עבר ב-NBA ומשוחקת בשיטת שלוש על שלוש.
הערות שוליים

1 2  מובלי נאלץ להודיע על פרישה, באתר ESPN,‏ 11 בדצמבר 2008
↑  סטטיסטיקות הקריירה של מובלי ב-NBA, באתר basketball-reference.com
↑  סטטיסטיקות המכללות של מובלי, באתר sports-reference.com
↑  רשימת הנבחרים בדראפט 1998, באתר basketball-reference.com
↑  תוצאות ההצבעות לפרסי עונת 1999/2000, באתר basketball-reference.com
↑  מובלי נשלח בטרייד לאורלנדו מג'יק, באתר הניו יורק טיימס, 30 ביוני 2004
↑  מובלי נשלח בטרייד לסקרמנטו קינגס, באתר וושינגטון פוסט, 11 בינואר 2005
↑  מובלי חותם על חוזה בלוס אנג'לס קליפרס, באתר usatoday.com,‏ 14 ביולי 2005
↑  הניקס משלימים את הטרייד על אף מחלתו של מובלי, באתר ESPN,‏ 5 בדצמבר 2008
↑  לוח הזמנים וסגלי השחקנים של עונת 2017 ב-BIG3, באתר bleacherreport.com,‏ 24 ביוני 2017
שמיים

ערך זה עוסק באזור מעל לפני האדמה. אם התכוונתם למשמעות אחרת, ראו .
שמיים בשעת צהריים
שמיים בשעת זריחה
שמיים מעוננים
שמיים סוערים
שָׁמַיִם (או רקיע) מוגדרים בדרך כלל כמראה הנשקף בעיניו של מי שנמצא באוויר הפתוח ומביט למעלה. כשמשתמשים במושג שמיים בהקשר של כדור הארץ, מתכוונים בדרך כלל לאזור שמעל פני האדמה, שצורתו כחצי כדור מעבר לאופק הנראה. אם מתכוונים לכלל מסת האוויר העוטפת את כדור הארץ (ללא התייחסות למיקומו של צופה מסוים) משתמשים בשם אטמוספירה. בהכללה של מושג זה ניתן להשתמש במושג שמיים גם במקרה של כוכבי לכת אחרים שיש להם אטמוספירה.
צבע השמיים

צבע השמיים ביום (ללא עננות) הוא תוצאה של פיזור קרינת השמש מהחלקיקים המרכיבים את האטמוספירה. פיזור זה, הנקרא פיזור ריילי, נעשה משמעותי ככל שאורך הגל של הקרינה קצר יותר. לכן, אם לדוגמה מסתכלים לנקודה בשמיים, המרוחקת ממיקום השמש (למשל בכיוון הנגדי לשמש), קרני האור צריכות לעבור פיזור בזווית גדולה על מנת להגיע לצופה. ההסתברות לפיזור כזה (או באופן יותר מדויק חתך הפעולה לפיזור) גדלה ככל שאורך גל קצר יותר (כלומר עבור קרניים הנוטות לצבע הכחול), וזוהי הסיבה שהשמיים נראים כחולים. לעומת זאת, בשעת שקיעה, האור הכחול מתפזר לחלוטין ולכן כאשר הצופה מביט לכיוון השמש, קרני האור המגיעות אליו הן דווקא הקרניים שאינן מתפזרות (או כאלו שעוברות מספר מועט של פיזורים בזווית קטנה). הללו בעלות אורך גל ארוך יותר, ולכן צבע השקיעה כתום צהבהב.
צבע השמיים > צבע שמיים מזוהמים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שמי הלילה

שמי הלילה הם מראה השמיים מכדור הארץ בלילה, כשהם אפלים וזרועים בגרמי שמיים: כוכבים, כוכבי לכת, אסטרואידים, הירח ועוד.
מקורות אור טבעיים בשמי הלילה הם הירח, הכוכבים וזוהר השמיים, שאורם משתנה בהתאם לזמן ולמיקום. באזור הקטבים נראה גם זוהר הקוטב.
העניין בשמי הלילה קיים עוד מהעת העתיקה, שבה מראה שמי הלילה שימש חקלאים לקביעת מועד הזריעה. תרבויות רבות ראו קבוצות כוכבים בשמי הלילה, ואלה שימשו בסיס לסיפורי עם ומיתולוגיות.
העיסוק המדעי בעצמים הנראים בשמי הלילה נמצא במרכזה של אסטרונומיה תצפיתית (אנ'). גם העיסוק באסטרולוגיה מתבסס על מיקומם של גרמי השמיים.
במיתולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.